Esposición “De les lletres a les imáxenes. Los cartelos de les Xuntes d’Escolines y Escolinos d’Avilés”, de Miguel Solís
#000000
Les Xuntes d’Escolines y Escolinos d’Avilés ye una actividá que desenvuelve’l Conceyu d’Avilés per aciu de la Estaya de la Llingua dende hai dieciséis años. Ta pensada como un foru d’alcuentru del alumnáu de dellos niveles de Primaria, Secundaria y Bachilleratu qu’estudia l’asignatura de Llingua Asturiana; foru onde s’intercambien esperiencies, trabayos sobre llingua y lliteratura asturianes, s’amuesen proyeutos y, sobre too, onde alcontrase, conocese, rellacionase y pasar una xornada nun ambiente de diversión, solidaridá y amistá.
#000002
Diez d’esos dieciséis años, Miguel Solís Santos, aportó la so obra pictórica, en forma de cartelos anunciadores de cada Xunta, cola temática que cada añu tenía la Selmana de les Lletres Asturianes: la música, el teatru, el cómic, y diferentes escritores en llingua asturiana a lo llargo los sieglos. Esta coleición de diez cartelos ye la que s’enseña equí xunto con una riestra d’otros que fizo por encargu del Conceyu d’Avilés del auditoriu de la Casa la Cultura y el teatru Palacio Valdés, con motivu del décimu aniversariu de la reinauguración del teatru.
#000003
Dibuxante y guionista de delles histories ilustraes, onde destaquen La Hestoria d’Avilés y el trípticu que fizo va poco pal V Centanariu de Pedro Menéndez (2019).
#000006
Escritor y dibuxante de cuentos pa neños y neñes, como la coleición de Ñuberu, Nosotros los Pexes, Les Xanes, El Cuélebre y La Guaxa -cola so torna al Gallego-Asturiano entitulada A Bruxa-, tamién ye ilustrador de llibros d’otros autores. Collaborador en periódicos asturianos y varies revistes.
#000007
Cartelista, autor de varies obres, ente les que destaquen la coleición de les Xuntes d’Escolines y Escolinos d’Avilés -motivu de la presente esposición-, la riestra cartelos del auditoriu de la Casa la Cultura o’l teatru Palacio Valdés y otros que fizo pa diferentes campañes y actividaes, como Navigatio de Samalandrán o Sestaferia del Intercélticu d’Avilés.
#000008
PDF esplicativu de la esposición
#000010
La Estaya de la Llingua del Conceyu d’Avilés ye un muérganu dientro de la Conceyalía de Cultura enfotáu na normalización y el desendolcu de la llingua asturiana en toles estayes de la vida social y cultural.
#000015